CELEX: 62020TN0224
Language: ro
Date: 2020-04-17 00:00:00
Title: Cauza T-224/20: Acțiune introdusă la 17 aprilie 2020 – FT şi alţii/Comisia

27.7.2020   
            
            
               RO
            
            
               Jurnalul Oficial al Uniunii Europene
            
            
               C 247/16
            
         
      Acțiune introdusă la 17 aprilie 2020 – FT şi alţii/Comisia
      (Cauza T-224/20)
      (2020/C 247/24)
      Limba de procedură: franceza
      
         Părțile
      
      
         Reclamanţi: FT și alți 22 de reclamanți (reprezentant: J.-N. Louis, avocat)
      
         Pârâtă: Comisia Europeană
      
         Concluziile
      
      Reclamanţii solicită Tribunalului:
      
                  —
               
               
                  anularea deciziei Comisiei de stabilire a fișei de salarizare aferentă lunii iunie 2019 a reclamanților, în măsura în care în aceasta se aplică pentru prima dată noii coeficienți corectori aplicabili remunerației acestora, cu efect retroactiv de la 1 august 2018;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanţii invocă două motive.
      
                  1.
               
               
                  Primul motiv, prin care se invocă încălcarea articolelor 64 și 65 din Statutul funcționarilor Uniunii Europene (denumit în continuare „statutul”), a principiului egalității de tratament și o eroare vădită de apreciere. Reclamanții consideră, în această privință, că Comisia nu a reușit să le furnizeze elementele care să le permită să înțeleagă nu numai diminuarea coeficientului corector aplicat renumerației acestora, ci și aplicarea cu efect retroactiv care generează o datorie deosebit de importantă.
               
            
                  2.
               
               
                  Al doilea motiv, prin care se invocă încălcarea articolului 85 din statut, a principiului securității juridice și a obligației de solicitudine. Reclamanții susțin că nu puteau să prevadă scăderea excepțională a coeficientului corector aplicat remunerației acestora, pentru perioada de referință, cu efect retroactiv. În opinia lor, întrucât condițiile prevăzute la articolul 85 din statut nu sunt îndeplinite, Comisia nu le poate solicita rambursarea mai multor luni din remunerația lor, ca urmare a modificării coeficientului corector cu efect retroactiv.